28.2.2023
DA
Den Europæiske Unions Tidende
C 75/161
1.16.
EØSU udtrykker bekymring, fordi nationale forskrifter generelt tillader anvendelse af forurenet affald under veje (forurenet med gammel tjære, PCB, PCP, asbest, gammel mineraluld op til en bestemt procentdel).
Alternativt deponeres det i særlige affaldsdepoter.
Bygge- og nedrivningsaffald udgør mere end en tredjedel af alt affald, som produceres i EU (2).
På visse områder er der modstridende interesser.
Det gælder f.eks.
spørgsmålet om, hvorvidt det er en god idé at bruge undergrunden som et stort depot til byggeaffald ved anlæggelse af veje og anden infrastruktur.
1.17.
EØSU er bekymret over, at forberedelse til genbrug, genfremstilling og genanvendelse kræver, at produkter udformes på en måde, der letter adskillelsen af komponenter og materialer i genanvendelsesfasen og udelader blandede eller komplekse materialer, hvilket i ekstremt høj grad udsætter arbejdstagerne for disse stoffer.
Det Europæiske Arbejdsmiljø­ agentur støtter virksomheder, der har foreslået innovative løsninger på sådanne problemer, såsom »eliminering af sundhedsskadelige opløsningsmidler fra analysen af genvundet materiale i vejbyggeri- og vedligeholdelsessektoren«.
EØSU mener derfor, at der skal tages højde for disse nødvendige aspekter af sundhed og sikkerhed på arbejdspladsen i den nye forordning.
Efter EØSU's opfattelse bør forordningen sikre ikke blot arbejdspladser og økonomisk fremgang, men også socioøkonomiske og miljømæssige forbedringer på grundlag af principperne om virksomhedernes sociale ansvar samt den relevante lovgivning.
1.18.
EØSU mener, at forslaget bør revideres væsentligt, hvis de overordnede mål skal nås.
2.
Generelle bemærkninger 2.1.
I Kommissionens rapport fra 2016 om gennemførelsen af byggevareforordningen blev der udpeget visse mangler i gennemførelsen.
I evalueringen af byggevareforordningen peges der i udtalelser på Refitplatformen samt i medlemsstaternes og interessenternes feedback klart på rammens mangler, som hindrer funktionen af det indre marked for byggevarer og medfører, at byggevareforordningens målsætninger ikke opfyldes.
2.2.
I meddelelsen om den europæiske grønne pagt (3), handlingsplanen for den cirkulære økonomi og meddelelsen om renoveringsbølgen (4) fremhæver Kommissionen byggevareforordningens rolle i indsatsen for at sikre energi- og ressourceeffektive bygninger og renoveringer og i foranstaltningerne vedrørende byggevarers bæredygtighed og omstillingen til en cirkulær økonomi.
I forslaget til revision af direktivet om bygningers energimæssige ydeevne (5) fremhæves betydningen af livscyklussen for drivhusgasser fra bygninger og byggematerialer med henblik på at beregne nye bygningers globale opvarmningspotentiale efter 2030.
2.3.
I EU's skovstrategi og meddelelsen om bæredygtige kulstofkredsløb (6) anføres det, at der inden for rammerne af revisionen af byggevareforordningen bør udvikles en metode og robust og gennemsigtig standard til at kvantificere klimafordelene ved byggevarer og CO2-opsamling og -anvendelse.
2.4.
Både Europa-Parlamentet og Rådet har efterlyst foranstaltninger til at fremme byggevarers cirkularitet, fjerne hindringer på det indre marked for byggevarer og bidrage til målene i den europæiske grønne pagt og handlingsplanen for den cirkulære økonomi.
2.5.
De to overordnede målsætninger for gennemgangen af byggevareforordningen er derfor 1) at opnå et velfungerende indre marked for byggevarer og 2) at bidrage til målene for den grønne og den digitale omstilling, navnlig et moderne, ressourceeffektivt og konkurrencedygtigt marked.
2.6.
Byggevareforordningen begrænser i væsentlig grad sektorens muligheder for på en konsekvent og harmoniseret måde at angive byggevarernes ydeevne og differentiere de forskellige varer med hensyn til klima-, miljø- og bæredygtighedsydeevne.
Den begrænser også i betydelig grad medlemsstaternes muligheder for at fastsætte nationale krav til bygninger eller for at medtage kriterier i offentlige udbud om bæredygtighedsmål uden at bringe det indre markeds funktionsmåde i fare.
(2) (3) (4) (5) (6)
https://ec.europa.eu/environment/topics/waste-and-recycling/construction-and-demolition-waste_en COM(2019) 640 final.
COM(2020) 662 final.
COM(2021) 802 final.
COM(2021) 800 final.